शिक्षकों की 1003 परिवेदनाएं पेडिंग
बीकानेर | सुगमसमाधान एवं राजस्थान संपर्क पोर्टल पर दर्ज शिक्षकों-कार्मिकों की परिवेदनाओं का निस्तारण समय पर नहीं हो रहा है।
जिला स्तर से लेकर माध्यमिक शिक्षा स्तर पर लगभग 1003 प्रकरण वर्तमान में लंबित चल रहे हैं। माध्यमिक शिक्षा निदेशक सुवालाल ने इससे गंभीरता से लेते हुए 31 दिसंबर तक सभी लंबित प्रकरणों का निस्तारण करने के लिए डीडी-डीईओ माध्यमिक को पाबंद किया है। सहायक निदेशक (सुगम) संजय सेंगर ने बताया कि राजस्थान संपर्क पोर्टल पर जिला स्तर के 602, मंडल स्तर के 105 और माध्यमिक शिक्षा निदेशालय के विभिन्न अनुभागों से संबंधित 233 प्रकरण लंबित है। समस्त लंबित प्रकरणों का निस्तारण साल के अंत तक करने के निर्देश संबंधित डीडी और डीईओ को जारी किए गए है। यदि डीडी और डीईओ ने इस कार्य को गंभीरता से नहीं लिया तो संबंधित के खिलाफ नियमानुसार कार्रवाई की जाएगी।
hin_Deva hin_Deva hin_Deva